EkBass/fiwiki-20250220-pages-articles huggingface dataset:
Tobias Menzies

Tobias Menzies (koko nimeltään Hanan Tobias Simpson Menzies, s. 7. maaliskuuta 1974 Lontoo, Iso-Britannia), on brittiläinen näyttelijä, joka on tunnettu muun muassa roolistaan Edmure Tullyna televisiosarjassa Game of Thrones (2013–2016) sekä kaksoisroolistaan Frank Randallina ja Jonathan ”Musta Jaska” Randallina televisiosarjassa Outlander – Matkantekijä (2014–2017). ==Valikoitu filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2000 The Low Down The Low Down John 2004 Finding Neverland – tarinan lähteillä Finding Neverland Teatterikävijä 2006 Casino Royale Casino Royale Villiers 2007 Sovitus Atonement Laivaston upseeri 2011 Hysteria Hysteria Mr. Squyers 2014 Black Sea Black Sea Lewis 2016 Underworld: Next Generation Underworld: Next Generation Marius ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 1998–2000 Sairaalaelämää Casualty Frank Gallagher 11 jaksoa 2000 Midsomerin murhat Midsomer Murders Jack Dorset 1 jakso 2000 Pitkä kylmä kesä Summer in the Suburbs Koulupsykologi Televisioelokuva 2002 Foylen sota Foyle’s War Stanley Ellis 1 jakso 2005–2007 Rooma Rome Marcus Junius Brutus 17 jaksoa 2007 Viisasteleva sydän Persuasion William Elliot Televisioelokuva 2009 Erikoisjoukkue Spooks Andrew Lawrence 2 jaksoa 2009 Peter Kingdom Kingdom David Morston 1 jakso 2010 Pieni ihmissydän Any Human Heart Ian Fleming 2 jaksoa 2010 The Deep The Deep Raymond 5 jaksoa 2013 Doctor Who Doctor Who Lieutenant Stepashin 1 jakso 2013 Black Mirror Black Mirror Liam Monroe 1 jakso 2013–2016 Game of Thrones Game of Thrones Edmure Tully 8 jaksoa 2014–2017 Outlander – Matkantekijä Outlander Frank Randall ja Jonathan ”Musta Jaska” Randall 23 jaksoa 2016 Yövahti The Night Manager Geoffrey Dromgoole 5 jaksoa 2017 Star Wars Rebels Star Wars Rebels Kuvernööri Tibor Saxon "Heroes of Mandalore" (äänirooli) 2019–2020 The Crown The Crown Prinssi Philip 20 jaksoa ==Lähteet== ==Aiheesta muualla== * Luokka:Brittiläiset näyttelijät Luokka:Vuonna 1974 syntyneet Luokka:Elävät henkilöt
Aini Nevander

Aini Nevander (24. tammikuuta 1871 Luhanka – 10. elokuuta 1954) oli suomalainen yhteiskunnallinen toimihenkilö.Kuka kukin oli, WikisourceKuka kukin on 1954 Nevanderin vanhemmat olivat maanmittari Karl Gustaf Nevander ja Fina Streng. Nevander kävi tyttökoulun. Hän työskenteli Suomen hypoteekkiyhdistyksen kirjanpitäjänä, myöhemmin kassanhoitajana 1894–1910, sen jälkeen hän oli apukamreeri 1910–1914 ja vuodesta 1914 1. kamreeri. Hän oli Suomen Matkailijayhdistyksen toimitusjohtaja vuoteen 1922, Suomen käsityön ystävien johtaja 1923–1929. Luottamustoimissa hän oli Suomen Käsityön Ystävien johtokunnan jäsen vuodesta 1911, johtokunnan puheenjohtaja vuoteen 1922, Kansallisteatterin johtokunnan jäsen 1903–1915, Suomen naisten kansallisliiton sihteeri 1917, Lotta-Svärd-yhdistyksen Kulosaaren paikallisosaston puheenjohtaja 1920–1928, Kulosaaren yhdyskunnan valtuuston jäsen 1919–1922 ja Kulosaaren huvilakaupungin kunnanvaltuuston jäsen 1923–1945. == Lähteet == Luokka:Suomalaiset järjestöjohtajat Luokka:Kulosaaren kunnanvaltuutetut Luokka:Vuonna 1871 syntyneet Luokka:Vuonna 1954 kuolleet
Aguri Shimizu

Aguri Shimizu (, s. 9. maaliskuuta 1992 Myōkō) on japanilainen yhdistetyn hiihtäjä. 172 senttimetriä pitkä ja 60 kilogrammaa painava Shimizu edustaa Euglena Ski Clubia.http://www.universiadetrentino.org/stiframe1/HIDE/en/-60/Participant/ParticipantInfo/29f603b9-1c75-42bb-a8b6-91fbf7a6992d Shimizu debytoi maailmancupissa tammikuussa 2009 Val di Fiemmen yhteislähtökilpailussa sijoittuen sijalle 50. Ensimmäiset pisteensä hän saavutti helmikuussa 2016 Val di Fiemmen suurmäen kilpailusta ollen 29:s. Hänen paras sijoituksensa maailmancupin osakilpailussa on 22. tila Val di Fiemmen suurmäen kilpailusta niin ikään helmikuulta 2016. Shimizu on saavuttanut talviuniversiadeista kaksi kultaa yhteislähtökilpailuista vuosilta 2011 ja 2013, yhden joukkuehopean vuodelta 2015 ja pronssia normaalimäen kilpailusta ja joukkuekilpailusta vuodelta 2013. Shimizun pikkuveli Reruhi Shimizu on mäkihypyn olympiamitalisti. == Lähteet == Luokka:Japanilaiset yhdistetyn hiihtäjät Luokka:Vuonna 1992 syntyneet Luokka:Elävät henkilöt
Chuck E. Cheese’s

Chuck E. Cheese’s (aikaisemmin Chuck E. Cheese’s Pizza Time Theatre ja Chuck E. Cheese’s Pizza) on yhdysvaltalainen Nolan Bushnellin perustama ravintolaketju. Ketjun omistaa CEC Entertainment, Inc. ja sen päätoimipaikka sijaitsee Irvingissä, Texasissa. Ravintoloissa tarjoillaan muun muassa pizzaa ja siellä on kolikkopelejä, huvipuistolaitteita ja laulavia animatronicrobottieläimiä. Ketjun nimi tulee sen päämaskotista Chuck E. Cheesestä, laulavasta komediallisesta hiirestä. Ketjun ensimmäinen ravintola, Chuck E. Cheese’s Pizza Time Theatre avattiin vuonna 1977, San Jose, Kaliforniaan. Sen oli perustanut toinen Atarin perustajista, Nolan Bushnell, joka tunnetaan muun muassa pelistä Pong. Chuck E. Cheese’s ja sen kilpailija ShowBiz Pizza Place yhdistyivät vuonna 1984, jolloin syntyi ShowBiz Pizza Time, Inc., josta tuli vuonna 1998 CEC Entertainment, Inc., joka operoi 569 ravintolaa ympäri Amerikkaa (Helmikuu 2023). pienoiskuva|Chuck E. Cheese - robotti ==Tuotteet== ===Menu=== Ravintoloissa myydään pizzan lisäksi muun muassa leipiä ja salaatteja. Joissain ravintoloissa myydään alkoholia. ==Lähteet== ==Aiheesta muualla== *ChuckECheese.com, virallinen kotisivu *Laulavia robottimaskotteja käytettiin vihollisten rooleissa Scott Cawthonin tekemän K12-kauhupelin Five Nights At Freddy's -pelisarjan kuvitteellisessa Faz *bear's Pizza ravintolassa. Pelaajan ohjaama hahmo Mike Schmidt työskentelee tarinassa yövartijana aamuyöllä klo 00–06 välisen ajan viiden yön ajan, joista 2 on bonusöitä. Pelaajan tavoitteena on estää robottimaskotteja pääsemästä toimistoon yön aikana. Luokka:Yhdysvaltalaiset ravintolaketjut Luokka:Yhdysvaltalaiset pörssiyhtiöt
Reetta Andolin

Reetta Andolin (ent. Kivelä, s. 17. helmikuuta 1977) on suomalainen elintarviketieteiden tohtori ja kaurapohjaisen kasviproteiinituotteen nyhtökauran toinen kehittäjä. Väitöstiedote Nyhtökauraa tuottavan Gold&Green; Foods -yrityksen Andolin on perustanut yhdessä startup-yrittäjä Maija Itkosen ja tutkija Zhong-qing Jiangin kanssa. Andolin jätti Gold&Green; Foodsilla teknologiajohtajan tehtävät vuonna 2019 mutta jatkaa yrityksen hallituksen jäsenenä. Andolin on työskennellyt maatalous-metsätieteellisen tiedekunnan työelämäprofessorina 1.9.2020 alkaen. Työelämäprofessuurin alana on innovaatiojohtaminen ja kestävä ruokaketju. Helsingin yliopiston alumniyhdistys valitsi Reetta Andolinin Helsingin yliopiston Vuoden Alumniksi 2018. == Elämä ja ura == Andolin on kotoisin Hämeenlinnasta. Hän opiskeli Hämeenlinnan lyseon lukiossa, josta valmistui ylioppilaaksi vuonna 1996. Lyseon lukiossa Andolin tutustui tulevaan yrityskumppaniinsa Maija Itkoseen. Helsingin yliopistossa Andolin aloitti kemian opintonsa vuonna 1996 ja vaihtoi vuonna 1998 elintarvikekemiaan. Elintarviketieteiden maisteriksi hän valmistui vuonna 2003. Valmistuttuaan Andolin työskenteli Atrian tytäryhtiön tehtaalla Forssassa vuosina 2004–2007. Andolin lähti Forssasta mukaan Helsingin yliopiston kauratutkimushankkeeseen. Jatko-opintoja Andolin suoritti Helsingin yliopiston viljateknologian tutkimusryhmässä vuosina 2007–2011. Vuonna 2011 valmistunut väitöskirja valittiin Helsingin yliopiston soveltavien biotieteiden vuoden väitöskirjaksi. Andolin oli ensimmäisenä maailmassa löytänyt hapettumismekanismista syyn siihen, miksi kauran beetaglukaani usein pilkkoutuu säilytyksessä. Ennen Gold&Green; Foods -yrityksen perustamista Andolin toimi vuosina 2011–2015 tutkimuspäällikkönä Fazerin suklaatehtaalla. Siellä hän tutki muun muassa tuotteiden terveysvaikutuksia. == Yksityiselämä == Andolinilla on neljä lasta. == Tunnustukset == * Vuoden väitöskirja 2011 (soveltavat biotieteet) * Vuoden nuori tutkijayrittäjä (Kaupallisten ja teknisten tieteiden tukisäätiö KAUTE) 2015 * Vuoden vaikuttaja 2016 (maatalous-metsätieteellinen tiedekunta) * Vuoden teknologiajohtaja 2017 (CTO Forum, Finland) * Helsingin yliopiston Vuoden Alumni 2018 *Suomen kulttuurirahaston suurpalkinto 2020 == Muuta == Nyhtökaurayrittäjä Andolin on yksi dokumenttielokuva Yrittäjän päähenkilöistä. Virpi Suutarin ohjaamassa dokumenttielokuvassa seurataan Gold&Green; Foods -yrityksen syntyä ja sen perustajajäseniä. Yrittäjä sai vuonna 2019 parhaan dokumenttielokuvan sekä musiikin Jussi-palkinnon. == Lähteet == == Aiheesta muualla == * http://www.goldandgreenfoods.com/ * Täydellinen proteiini, joka vielä pelastaa ilmaston Nuori tutkijayrittaja 2015 * CV yliopiston sivuilla Luokka:Suomalaiset elintarviketieteilijät Luokka:Vuonna 1977 syntyneet Luokka:Elävät henkilöt
Stanisława Leszczyńska

Stanisława Leszczyńska (1896–1974http://www.seattlecatholic.com/article_20050104.html) oli Auschwitzissa toiminut puolalainen kätilö, joka osallistui 3 000 lapsen synnytykseen. ==Lähteet== Luokka:Kätilöt Luokka:Puolalaiset henkilöt Luokka:Vuonna 1896 syntyneet Luokka:Vuonna 1974 kuolleet
Glorija Kotnik

Glorija Kotnik (1. kesäkuuta 1989 Slovenj Gradec, Slovenian ST, Jugoslavia) on slovenialainen lumilautailija. Hänen lajeinaan ovat paripujottelu ja -suurpujottelu. Kotnik osallistui olympialaisiin vuosina 2010–2022. Vancouverissa 2010 hän oli parisuurpujottelun lopputuloksissa sijalla 27. Sotšissa 2014 hän oli parisuurpujottelun 24:s ja paripujottelun 23:s. Hän oli Sotšissa Slovenian ainoa naislumilautailija. Pyeongchangissa 2018 hän sijoittui parisuurpujottelussa 15:nneksi ja Pekingissä 2022 hän saavutti samassa lajissa olympiapronssia. Lumilautailun maailmanmestaruuskilpailuissa Kotnik on kilpaillut seitsemän kertaa, vuosina 2007, 2009, 2011, 2013, 2015, 2017 ja 2019. Jokaisissa kilpailuissa hän on kilpaillut sekä paripujottelussa että parisuurpujottelussa. Paripujottelussa paras sijoitus on 21:s vuodelta 2009 ja parisuurpujottelussa 23:s vuodelta 2011. Lumilautailun maailmancupissa Kotnik debytoi kaudella 2005–2006. Paras yksittäisen kilpailun sijoitus on neljäs Roglassa tammikuussa 2018, Banskossa kahdeksan päivää myöhemmin ja Cortina d’Ampezzossa joulukuussa 2018, kaikki parisuurpujottelussa. Kotnik loukkaantui elokuussa 2015 eikä kilpaillut seuraavalla kaudella lainkaan. == Lähteet == * * === Viitteet === Luokka: Slovenialaiset lumilautailijat Luokka: Slovenialaiset olympiamitalistit Luokka: Vuonna 1989 syntyneet Luokka: Elävät henkilöt
Corfitz Ulfeldt

Corfitz Ulfeldt (1606–1664) oli tanskalainen poliitikko ja kreivi. Ulfeldt pääsi Kristian IV:n suosioon ja avioitui vuonna 1636 tämän ja Kirstine Munkin tyttären Leonora Kristinan kanssa. Hän herätti runsaasti pahennusta vallankäytöllään ja yhdessä vaimonsa kanssa viettämällään loisteliaalla elämäntavalla. Vuonna 1637 Corfitz Ulfeldt pääsi Kööpenhaminan käskynhaltijaksi ja vuonna 1643 valtakunnan hovimestariksi. Hän nousi Tanskan mahtavimmaksi virkamieheksi, mutta Fredrik III ei pitänyt hänen ylpeydestään eikä voitonhimostaan. Häntä ja hänen vaimoaan syytettiin väärinkäytöksistä.SOY:n Iso Tietosanakirja, osa 10 vuodelta 1997, s. 20 Ulfeldt muutti Alankomaihin ja myöhemmin Ruotsiin. Siellä hän oli Kaarle X:n palveluksessa ja vuonna 1658 puolusti Roskilden rauhanneuvotteluissa Ruotsia ja sai takaisin arvonsa ja omaisuutensa, mutta hänet erotettiin virastaan hänen loukattuaan kirjeellään kuningasta. Ulfeldt pakeni tämän jälkeen Kööpenhaminaan. Hän joutui vankeuteen, minkä jälkeen hänen annetiin viettää aikaa Ellensborgin linnassa. Vuonna 1662 hän siirtyi Alankomaihin, missä vehkeili isänmaataan vastaan yhdessä Brandenburgin vaaliruhtinaan kanssa. Loppuaikansa hän oleskeli lähes lainsuojattomana eri puolilla Eurooppaa. == Lähteet == Luokka:Tanskalaiset poliitikot Luokka:Vuonna 1606 syntyneet Luokka:Vuonna 1664 kuolleet
Portsmouth (1650)

Portsmouth oli Englannin tasavallan laivaston vuonna 1651 vesillelaskettu 38-tykkinen neljännen luokan linjalaiva. == Valmistus == Alus tilattiin huhtikuussa 1649 Portsmouthin telakalta, jossa rakennustöistä vastasi Thomas Eastwood. Köli laskettiin kesäkuussa, ja alus laskettiin vesille vuonna 1650. Aluksen valmistuskustannukset olivat 3 587 puntaa.Winfield 2009 s. 93 == Palvelus == Alus otettiin palvelukseen 1650 päällikkönään William Bradley ja se purjehti Irlannin rannikolla. Alus oli 1651 Irlannin merellä Blaken laivasto-osaston mukana. Ensimmäisessä Englannin-Hollannin sodassa alus osallistui 19. toukokuuta 1652 Doverin taisteluun ja Kentish Knockin taisteluun 28. syyskuuta. Aluksen päälliköksi tuli 30. elokuuta 1688 George Saint Loe. Lokakuussa alus kuului Darthmouthin laivasto-osastoon. Alus osallistui 1. toukokuuta 1689 Bantry Bayn taisteluun. Ranskan laivaston 58-tykkinen linjalaiva La Marquise valtasi aluksen Kanaalissa. Vallattu alus tuhoutui räjähdyksessä. == Lähteet == * === Viitteet === Luokka:Kuninkaallisen laivaston purjelaivat
Uroš Murn

Uroš Murn (s. 9. helmikuuta 1975 Novo mesto) on slovenialainen maantiepyöräilijä, joka kilpaili ammattilaisena 1997–2010. Hän edusti slovenialaista KRKA - Telekom Slovenije -joukkuetta 1997–2000, italialaisia Mobilvetta Design - Formaggi Trentiniä 2001–2002 ja Formaggi Pinzolo Fiavè - Ciarrocchi Immobiliarea 2003, sveitsiläistä Phonak Hearing Systems -tallia 2004–2006, yhdysvaltalaista Discovery Channel Pro Cycling Teamia 2007 ja slovenialaista Adria Mobilia 2008–2010. == Saavutuksia == Lähteet: Cycling Archives, Pro Cycling Stats ;1993 :MM-kilpailut, junioreiden maantieajossa seitsemäs ;1998 :Course de la Solidarité Olympique, etapin 3 voitto ;1999 :GP Krka, voitto :GP Kranj, etapin 1 voitto ;2000 :Kroatian ympäriajo, etappien 1 ja 6a voitto :Slovenian ympäriajo, etapin 3 voitto :Olympialaiset, maantieajossa 32:s ;2001 :Italian ympäriajo, etapilla 11 kolmas ;2002 :GP Krka, voitto ;2003 :Stausee Rundfahrt, voitto :US Pro Championships, toinen ;2004 :GP Krka, voitto :Maantieajon Slovenian-mestaruus :Olympialaiset, maantieajossa 50:s :Pariisi–Tours, kahdeksas ;2005 :Setmana Catalana, etapin 1 voitto ;2006 :Espanjan ympäriajo, etapilla 8 kolmas :MM-kilpailut, maantieajossa seitsemäs == Lähteet == Luokka:Slovenialaiset maantiepyöräilijät Luokka:Vuonna 1975 syntyneet Luokka:Elävät henkilöt
3-kinuklidinyylibentsilaatti

3-kinuklidinyylibentsilaatti eli BZ (C21H23NO3) on bentsiilihapon ja 3-kinuklidinolin muodostama estereihin kuuluva orgaaninen yhdiste. Yhdistettä voidaan käyttää kemiallisena aseenaTom J. Evans: Chemical Warfare, Kirk-Othmer Encyclopedia of Chemical Technology, John Wiley & Sons, New York, 2003. Viitattu 2.3.2016. 3-kinuklidinyylibentsilaatti on kemiallisten aseiden kieltosopimuksen liitteen 2 alainen kemikaali. ==Ominaisuudet ja valmistus== Huoneenlämpötilassa 3-kinuklidinyylibentsilaatti on valkoista kiteistä ainetta. Yhdiste liukenee vain hieman veteen, mutta paremmin happoliuoksiin ja moniin polaarisiin orgaanisiin liuottimiin. Kemikaali hydrolysoituu emäksisissä olosuhteissa bentsiilihapoksi ja 3-kinuklidinoliksi. 3-kinuklidinyylibentsilaatin vaikutukset muistuttavat atropiinin vaikutuksia, ja yhdiste on muskariinisten kolinergisten reseptorien antagonisti. Aineelle altistumisen vaikutukset alkavat ilmetä noin puolen tunnin kuluttua altistumisesta aineelle, ovat voimakkaimmillaan noin 4-10 tunnin jälkeen ja voivat kestää jopa neljä vuorokautta. Yhdiste läpäisee veri-aivoesteen. Myrkytyksen oireita ovat sekavuus, hämmentyneisyys, näkö- ja kuulohallusinaatiot, muisti- ja tarkkaavaisuusongelmat ja psykomotoristen toimintojen heikentyminen. Oireet heikentyvät noin 2-4 vuorokauden kuluessa ja kyvyt palaavat normaaleiksi. 3-kinuklidinyylibentsilaatti on optisesti aktiivinen molekyyli ja R-enantiomeeri sitoutuu S-enantiomeeria voimakkaammin muskariinisiin kolinergisiin reseptoreihin. 3-Kinuklidinyylibentsilaattia voidaan valmistaa metyylibentsilaatin ja 3-kinuklidinolin välisellä vaihtoesteröintireaktiolla. ==Lähteet== Luokka:Deliriantit Luokka:Esterit Luokka:Kemialliset aseet Luokka:Muskariiniantagonistit
Olga Oinola

Olga Adéle Oinola, vuoteen 1906 Johansson (2. heinäkuuta 1865 Leppävirta – 6. marraskuuta 1949) oli suomalainen kansakoulunopettaja. Oinolan vanhemmat olivat maanmittari Josef Salomon Johansson ja Gustava Ehnberg. Oinola valmistui tyttökoulusta 1879, jatko-opistosta 1887. Hän teki opintomatkan Saksaan 1911 ja 1913. Oinola oli Helsingin kaupungin yleisen suomalaisen kansakoulun opettaja 1888–1930, tyttöjen ammattikoulun äidinkielen ja terveysopin tuntiopettaja 1905–1923. Hän oli myös monissa luottamustoimissa, kuten kaupunginvaltuuston jäsen (kok.) 1919–1920 ja 1931–1936,Naiset valistuksen virittäjinä, Konkordialiitto artikkeli Oinolan elämäntyöstä s. 54–59 köyhäinhoitolautakunnan jäsen vuoteen 1936, Suomalaisen naisliiton keskushallituksen jäsen 1907–1949, puheenjohtaja 1913–1921 ja 1932–1934, Suomen opettajien raittiusliiton varapuheenjohtaja 1922–1932, puheenjohtaja 1932–1935, kunniajäsen 1935, Naisten raittiuskeskuksen varapuheenjohtaja 1921–1939, Naisopettajayhdistyksen puheenjohtaja vuodesta 1913.Aikalaiskirja 1934.Kuka kukin oli, Wikisource Oinolan erityisen kiinnostuksen kohteita olivat yhteiskunnallinen työ, etenkin raittius- ja naisasia. == Lähteet == Luokka:Suomalaiset järjestöjohtajat Luokka:Suomalaiset opettajat Luokka:Suomalaiset feministit Luokka:Helsingin kaupunginvaltuutetut Luokka:Vuonna 1865 syntyneet Luokka:Vuonna 1949 kuolleet
Christianus Cornelius Uhlenbeck

Christianus Cornelius Uhlenbeck (1866–1951) oli alankomaalainen kielentutkija. Uhlenbeck käsitteli sekä indoeurooppalaisia kieliä, baskia, eskimoa, Pohjois- Amerikan intiaanikieliä että uralilaisia kieliä. Hänen tutkimuksiaan on pidetty ansiokkainaIso tietosanakirja, osa 14 vuodelta 1938, s. 594. == Lähteet == Luokka:Alankomaalaiset tieteilijät Luokka:Kielitieteilijät Luokka:Vuonna 1866 syntyneet Luokka:Vuonna 1951 kuolleet
Petrax Studiot

Petrax Studiot on vuonna 1993 perustettu musiikkistudio, joka sijaitsee Hollolan kirkonkylässä.Petrax – Etusivu Sen omistavat Petri ja Tiina Rappula. Studio on rakennettu Rappulan maatilan yhteyteen. Yrityksen alkuaikoina äänitykset toteutettiin 8-raitaisella analoginauhurilla, ja vuonna 1995 raitamäärä kasvoi 24:ään.Petrax – Historia Studioilla on äänitetty muun muassa Apulannan, Apocalyptican, Nightwishin, Children of Bodomin, Entwinen, HIMin, Tarja Turusen ja Amorphiksen albumeita. == Lähteet == == Aiheesta muualla == * Kotisivu Luokka:Suomalaiset musiikkistudiot Luokka:Hollola
Suomalainen naisliitto

Suomalainen naisliitto on vuonna 1907 perustettu poliittisesti sitoutumaton naisjärjestö. Se julkaisee Minna-lehteä, joka on nimetty kirjailija Minna Canthin mukaan. Liitto on ylläpitänyt vuodesta 2015 alkaen Naisten Ääni -tietokantaa, johon on 10 vuoden aikana kerätty yli 1200 naisten pienoiselämäkertaa. Järjestön ilmoituksen mukaan sen tehtävänä on "edistää tasa-arvoa, yhdenvertaisuutta ja oikeudenmukaisuutta, aktivoida naisia osallistumaan yhteiskunnalliseen toimintaan, korostaa yhteisöllisyyttä sekä kannustaa naisia kasvamaan henkisesti ja kehittämään itseään". Järjestö laatii toiminnalleen viisivuotissuunnitelman, ja sillä on vuosittain vaihtuva teema.Järjestö, Suomalainen naisliitto Järjestön historian alkuvaiheissa poliittinen sitoutumattomuus ei ollut selvä, vaan järjestö oli lähellä Nuorsuomalaista puoluetta. Riippumattomuudesta kuitenkin päätettiin.Naiset valistuksen virittäjinä, Konkordialiitto artikkeli Oinolan elämäntyöstä s. 56 ==Puheenjohtajat== *1907–1909 Tekla Hultin, filosofian tohtori *1909–1914 ja 1922–1927 Lucina Hagman, professori *1914–1922 ja 1932–1934 Olga Oinola, opettaja *1927–1932 ja 1953–1969 Hilja Vilkemaa, opetusneuvos *1934–1946 Hedvig Gebhard, talousneuvos *1946–1953 Ida Sarkanen, filosofian maisteri *1969–1970 Helle Kannila, kirjastoneuvos *1970–1974 Pirkko Aro, kansanedustaja *1974–1980 Inkeri Savolainen, rouva *1980–1989 Raija Virtanen, koulun johtaja *1989–1994 Vappu Hakkarainen, järjestösihteeri *1994–1995 Tuula Nieminen, koulun johtaja *1996–1997 Paula Starck, toiminnanjohtaja *1998–2001 Pirjo Norvama, korkeakoulusihteeri *2002–2003 Päivi Mattsoff, kouluttaja *2004–2007 Marja-Riitta Tervahauta, hallintosihteeri *2008–2009 Oili Påwals, rehtori *2010–2013 Maija Kauppinen, toimittaja *2014–2015 Kirsti OjalaMinna 2/2015 *2016-2018 Leena Ruusuvuori *2019 Kirsti Ojala *2020-2023 Eva Tervonen *2024- Nuppu Rouhiainenhttps://www.suomalainennaisliitto.fi/index.php?k=226024 Lähde puheenjohtajille vuoteen 2010 saakka:Historia, Suomalainen naisliitto == Lähteet == Luokka:Suomalaiset naisjärjestöt
Hans Uhlmann

Hans Uhlmann (27. marraskuuta 1900 Berliini – 1975) oli saksalainen kuvanveistäjä. Hän teki konstruktivistisia metalliveistoksia, joista monet ovat useavärisiä. Hän pyrki Karl Hartungin, Norbert Kricken sekä Brigitte Meier-Denninghoffin tavoin muodon viimeistelyyn erikoismuotojen vaalimisen vuoksiOtavan Suuri Ensyklopedia, s. 6023. == Lähteet == == Aiheesta muualla == Luokka:Saksalaiset kuvanveistäjät Luokka:Vuonna 1900 syntyneet Luokka:Vuonna 1975 kuolleet
Headline Studio

Headline Studio on vuonna 1995 perustettu musiikkistudio, jonka perusti Yön tuolloinen kitaristi Jani Viitanen. Studion tilat sijaitsevat Tampereen keskustassa.Headline – Etusivu Studiossa on äänitetty muun muassa Apulannan, Dave Lindholmin, Anssi Kelan, Popedan, YUP:n ja Pelle Miljoonan albumeita.Headline – Referenssit Studioiden tiloissa toimii myös vuonna 2004 perustettu musiikkituotantoyhtiö Afterglow Music, joka on tuottanut muun muassa Olli Lindholmin, Suvi Teräsniskan ja Jonne Aaronin julkaisuja.Afterglow == Lähteet == == Aiheesta muualla == * Headline Studio discogs.com-sivustolla Luokka:Suomalaiset musiikkistudiot
Deerhouse Studio

Deerhouse Studio on vuonna 1999 perustettu musiikkistudio, joka sijaitsee Tampereen Särkänniemen kaupunginosassa Onkiniemen alueella. Aikaisemmin äänitteet taltioitiin nauhalle ja nykyään kovalevylle. Studio tarjoaa alihankintana myös masterointeja ja levyjen painatusta.http://deerhouse.fi Studiolla ovat äänittäneet muun muassa Yö, Pate Mustajärvi, Topi Sorsakoski, Uniklubi, Juice Leskinen ja Nicole.Deerhouse – Referenssit Keväällä 2008 Mikko Kangasjärven omistama musiikkituotantoyhtiö Afterglow Music osti studion liiketoiminnan.Deerhouse – Yritys == Lähteet == == Aiheesta muualla == * Kotisivu * Deerhouse Studio discogs.com-sivustolla Luokka:Suomalaiset musiikkistudiot Luokka:Särkänniemi (kaupunginosa)
Henrietta Swan Leavitt

Henrietta Swan Leavitt (4. heinäkuuta 1868 – 12. joulukuuta 1921) oli yhdysvaltalainen astronomi, joka kehitti luminositeetin eli tähtien säteilytehon mittamisen tutkiessaan sykkiviä Kefeiditähtiä. Hän julkaisi periaatteen vuosina 1908 ja 1912.Henrietta Swan Leavitt – Lady of Luminosity. Womanastronomer.com Leavittin työn pohjalta Edwin Hubble ja Vesto Slipher määrittelivät, että universumi on laajeneva (Hubblen laki). == Lähteet == ==Aiheesta muualla== * Henrietta Swan Leavitt. Famous Scientists. * Henrietta Swan Leavitt. People and Discoveries PBS. * Luokka:Vuonna 1868 syntyneet Luokka:Vuonna 1921 kuolleet Luokka:Yhdysvaltalaiset tähtitieteilijät Luokka:Amerikanenglantilaiset Luokka:Astrometria
Auran sokeritehdas

Auran sokeritehdas oli Turussa Aurajoen itärannalla Martin kaupunginosassa noin sata vuotta toiminut sokeritehdas. Se aloitti toimintansa vuonna 1859 ja lakkautettiin vuonna 1961.Sokeritehdas , Martinranta.org. Viitattu 2.3.2016. == Historia == Jo 1700-luvulla Turussa, osoitteessa Läntinen Rantakatu 7 toimi Suomen vanhin sokeritehdas, joka lopetettiin vuonna 1824. Pian sen jälkeen ulkomailla kehitettiin uusi valmistustekniikka, jonka avulla sokeria voitiin valmistaa kannattavammin. Pian kauppiaiden yhteenliittymä päätti perustaa Turkuun uuden, ajanmukaisen sokeritehdasyhtiön Aura Sockerbruks-Bolag. Kauppiaisiin kuuluivat Carl Magnus Dahlström (1805–1875), Fr. Spoof (1815–1891), Gustaf Adolf Lindblom, E. P. Thomé (1797–1859) ja Abraham Kingelinin poika Abraham Kingelin nuorempi (1820–1859). (maksullinen) Sokeritehtaan suunnitteli kaupunginarkkitehti Georg Theodor Chiewitz, ja se muodostui neljästä suuresta punatiilisestä rakennuksesta. Se oli ensimmäinen varta vasten teollisuuslaitokseksi suunniteltu rakennuskokonaisuus Suomessa, ja siitä alkoi punatiilisen teollisuusrakentamisen perinne. Tuotanto alkoi vuonna 1859, ja Auran sokeritehtaasta tuli pian yksi Turun suurimmista työnantajista.Tuominen, Hannu: Sokerinranta. Sokerin valmistuksella on Turussa pitkät perinteet. Matkalla maailmalla -blogi. Viitattu 2.3.2016. Vuosien 1913–1914 paikkeilla työntekijöitä oli 166 ja tuotantoa 8 miljoonaa kiloa toppasokeria vuodessa, mikä vastasi 23 prosenttia Suomen koko sokerituotannosta.Aura Sockerbruks Aktieolag, Pörssitieto. Viitattu 3.3.2016. Raakasokeri tuotiin Karibianmeren saarilta kuten Kuubasta ja Jamaikalta.Infovitriini As Oy Sokerinrannan seinässä. Viitattu 3.3.2016. Vuonna 1918 tehdas fuusioitiin Suomen Sokeriin, jonka muut sokeritehtaat sijaitsivat Kotkassa, Vaasassa ja Helsingin Töölönlahden rannalla (Töölön sokeritehdas).Junttila, Veli: Auran sokeritehdas lakkautettiin , Kolumni, Turun Sanomat 21.3.2011. Viitattu 2.3.2016. Sotien jälkeen Auran sokeritehtaan kilpailukyky alkoi heiketä. Tähän vaikuttivat hankala sijainti ahtaalla keskustatontilla ilman rautatietä ja isojen laivojen pääsyä sekä vanhentunut valmistustekniikka. Tehtaalle saatiin lisää toimintavuosia, kun Naantalin sokeritehtaan ylijäämätuotetta, niin sanottua paksumehua alettiin jalostaa Auran tehtaalla palasokerin raaka-aineeksi. Auran sokeritehdas lakkautettiin 1961. Martinsillan lähellä sijaitseva tontti myytiin ja Rakennustoimisto A. Puolimatka Oy rakensi paikalle Asunto-osakeyhtiö Sokerinrannan. == Lähteet == Luokka:Turun entiset rakennukset ja rakennelmat Luokka:Entiset suomalaiset teollisuusyritykset Luokka:IV kaupunginosa
Putte

Putte voi viitata seuraaviin asioihin: * Putte, Puuha-Pete -lastensarjassa esiintyvä variksenpelätin * Putte, kunta Belgiassa * Putte Wickman, ruotsalainen jazzklarinetisti * Putte Wilhelmsson, suomalainen kriitikko ja toimittaja * Putte Possu, yhdysvaltalainen piirroshahmo
Chantal van den Broek-Blaak

Chantal van den Broek-Blaak (o.s. Blaak, s. 22. lokakuuta 1989 Rotterdam) on alankomaalainen maantiepyöräilijä. Hän edusti AA Drink Cycling Teamia 2008, Leontien.nl-joukkuetta 2009–2010, AA Drink - Leontien.nl:ää 2011–2012, Team Tibco - To The Top -joukkuetta 2013, Specialized - Lululemonia 2014, Boels- Dolmans-tallia 2015–2020 ja SD Worx -joukkuetta vuodesta 2021 helmikuuhun 2025, jolloin lopetti uransa. Van den Broek-Blaak voitti maailmancupiin kuuluneen Open de Suède Vårgårda -kilpailun 2014 sekä World Touriin kuuluneet Ronde van Drenthen ja Gent–Wevelgemin 2016. Hän voitti maantieajon maailmanmestaruuden 2017 Bergenissä 28 sekunnin erolla Katrin Garfootiin. Hän voitti World Tour -kilpailut Amstel Gold Racen 2018, Flanderin ympäriajon 2020 sekä Strade Bianchen ja Simac Ladies Tourin 2021. Hän voitti maantieajon Alankomaiden-mestaruuden 2017, 2018 ja 2024. == Saavutuksia == Lähteet: Cycling Archives, Pro Cycling Stats ;2006 :Aika-ajon junioreiden Alankomaiden- mestaruus :Ratapyöräilyn takaa-ajon junioreiden Alankomaiden-mestaruus ;2007 :Aika-ajon junioreiden Alankomaiden-mestaruus ;2009 :Ronde van Drenthe, kolmas :Kasseien Omloop Exloo, voitto :EM-kilpailut, kultaa alle 23-v. maantieajossa :Joukkueaika-ajon Alankomaiden-mestaruus ;2011 :RaboSter Zeeuwsche Eilanden, 2. etapin voitto :Erondegemse Pijl, voitto ;2012 :MM-kilpailut, pronssia joukkueaika-ajossa ;2014 :Drentse 8, voitto :Energiewacht Tour, 5. etapin voitto :Open de Suède Vårgårda, henkilökohtaisen kilpailun ja joukkueaika-ajon voitto :MM-kilpailut, kultaa joukkueaika-ajossa, henkilökohtaisessa aika- ajossa 13:s ;2015 :Le Samyn, voitto :Emakumeen Bira, 3. etapin voitto :MM- kilpailut, hopeaa joukkueaika-ajossa ;2016 :Omloop Het Nieuwsblad, toinen :Le Samyn, voitto :Ronde van Drenthe, voitto :Gent–Wevelgem, voitto :Flanderin ympäriajo, kolmas :Energiewacht Tour, 2. etapin voitto :Open de Suède Vårgårda, joukkueaika-ajon voitto, henkilökohtaisessa kilpailussa kolmas :Boels Rental Ladies Tour, kokonaiskilpailun voitto :MM-kilpailut, kultaa joukkueaika-ajossa ;2017 :Omloop Het Nieuwsblad, toinen :Flanderin ympäriajo, kolmas :Healthy Ageing Tour, 4. etapin voitto :Maantieajon Alankomaiden- mestaruus :MM-kilpailut, kultaa maantieajossa, hopeaa joukkueaika-ajossa ;2018 :Trofeo Alfredo Binda-Comune di Cittiglio, toinen :Healthy Ageing Tour, 4. etapin voitto :Amstel Gold Race, voitto :Maantieajon Alankomaiden-mestaruus :Boels Ladies Tour, 5. etapin voitto :MM-kilpailut, hopeaa joukkueaika-ajossa ;2019 :Omloop Het Nieuwsblad, voitto :Ronde van Drenthe, toinen :Euroopan kisat, hopeaa aika-ajossa ;2020 :Le Samyn des Dames, voitto :EM-kilpailut, maantieajossa neljäs ;2021 :MM-kilpailut, maantieajossa 12:s :Flanderin ympäriajo, voitto :Strade Bianche, voitto :Dwars door het Hageland, voitto :Simac Ladies Tour, kokonaiskilpailun voitto :Drentse Acht van Westerveld, voitto ;2022 :Flanderin ympäriajo, kolmas ;2024 :Maantieajon Alankomaiden- mestaruus == Lähteet == Luokka:Alankomaalaiset maantiepyöräilijät Luokka:Vuonna 1989 syntyneet Luokka:Elävät henkilöt
Karl Müller-Berghaus

Karl Müller-Berghaus (alk. Müller; 14. huhtikuuta 1829 Braunschweig – 11. marraskuuta 1907 Stuttgart) oli saksalainen viulisti, kapellimestari ja säveltäjä, joka työskenteli Suomessa Turun Soitannollisen Seuran orkesterin kapellimestarina 1886–1895 ja sävelsi ensimmäisen Kalevala-aiheisen oopperanKorhonen (2015), s. 179, 187, 194. Kalevaiset Pohjolassa (Die Kalewainen in Pochjola).Sulho Ranta: Ensimmäinen Kalevala-aiheinen ooppera: Karl Müller-Berghaus: "Die Kalewainen in Pochjola" (Kalevaiset Pohjolassa). Kalevalaseuran vuosikirja 13 (1933), sivut 202–231.Maailman ensimmäinen Kalevala-aiheinen ooppera odotti arkistoissa 127 vuotta. Yle.fi/uutiset 27.2.2017. Karl Müller syntyi musiikkisukuun, ja hän soitti ensiviulua niin kutsutussa nuoremmassa Müller-jousikvartetissa, jonka hän muodosti veljiensä kanssa.Riemann (1922), s. 862. Hän työskenteli viulistina ja kapellimestarina eri puolilla Saksaa (Rostockissa, Wiesbadenissa, Stuttgartissa, Hampurissa) ja ulkomailla (Nizzassa, Turussa). Müller-Berghausin sävellystuotantoon kuuluu muun muassa kaksi jousikvartettoa, sinfonia, kantaatti Jeftan tytär sekä Suomessa sävelletty ooppera Kalevaiset Pohjolassa. Nimi Berghaus on Müllerin vaimon, laulaja Elviran tyttönimi. __NOTOC__ ==Lähteet== * * ===Viitteet=== ==Aiheesta muualla== * Müller-Berghausin nuotteja. International Music Score Library Project. Luokka:Vuonna 1829 syntyneet Luokka:Vuonna 1907 kuolleet Luokka:Saksalaiset viulistit Luokka:Saksalaiset säveltäjät Luokka:Saksalaiset kapellimestarit
HAT-P-32b

{{Eksoplaneetta | nimi = HAT-P-32b | löytöpäivä = Julkaistu 3. marraskuuta 2011 | löytäjät = Hartman et al. | löytötapa = Ylikulkumenetelmä | tähden nimi = HAT-P-32 (GSC 3281-00800) | etäisyys auringosta = 1 044 vv | tähden massa = 1,176 M☉ | tähden spektriluokka = F/G | tähden metallipitoisuus = | isoakselin puolikas = 0,0344 | eksentrisyys = 0,163 | kiertoaika = 2,15 | inklinaatio = 88,7 | massa = 0,941 | massa maa = 299,18 | säde = 2,037 | säde maa = 22,81 }} HAT-P-32b on eksoplaneetta joka kiertää G- tai F-tyypin tähteä HAT-P-32 noin 1 044 valovuoden päässä Aurinkokunnasta, Andromedan tähdistön suunnalla. Sen ja HAT-P-33b eksoplaneetan löytämisestä ilmoitettiin julkisesti 6. kesäkuuta 2011, mutta sen olemassaolosta oli viitteitä jo niinkin aikaisin kuin 2004. Eksoplaneetta on luultavasti tyypiltään kuuma jupiter, ja vaikka sen massa on hieman pienempi kuin Jupiterilla, se on kooltaan lähes kaksinkertainen. == Fyysiset ominaisuudet == HAT-P-32b kiertää emotähteään 0,0344 AU:n etäisyydellä, ja sen kiertoaika on vain noin 2,15 vuorokautta. Lisäksi läheisyys emotähteen nostanee planeetan pintalämpötilan jopa 1 720 Kelviniin. Planeetan säde on poikkeuksellisen suuri, lähes 23 kertaa Maan säde, ja se onkin kooltaan kolmanneksi suurin tunnetuista eksoplaneetoista. Koon vertailu Jupiter HAT-P-32b == Katso myös == *Luettelo ennätyksellisistä eksoplaneetoista == Lähteet == Luokka:Eksoplaneetat
Oswald Mathias Ungers

Oswald Mathias Ungers (1926–2007) oli saksalainen arkkitehti, joka edusti uusrationalistista arkkitehtikoulukuntaa. Hänen työnsä ovat yleensä keskitettyjä, ankarapiirteisen formalistisia. Hänen töistään tunnettuja ovat ainakin Saksan arkkitehtuurimuseon (muutostyö 1984), Frankfurtissa olevat messurakennukset (1983–1984) ja Hampurin taidehallin lisärakennus (1986–1990).WSOY:n Iso Tietosanakirja, osa 9 vuodelta 1997, s. 28 == Lähteet == == Aiheesta muualla == Luokka:Saksalaiset arkkitehdit Luokka:Vuonna 1926 syntyneet Luokka:Vuonna 2007 kuolleet
Kyösti Urponen

Kyösti Vilho Juhani Urponen (s. 1943) on suomalainen sosiaalipolitiikan tutkija. Urponen valmistui vuonna 1970 Turun yliopistossa valtiotieteen kandidaatiksi pääaineenaan sosiaalipolitiikka, valtiotieteen lisensiaatiksi vuonna 1974, ja vuonna 1979 hän väitteli valtiotieteen tohtoriksi. Hän oli Joensuun yliopiston yhteiskuntapolitiikan apulaisprofessori 1981–1983 ja Lapin yliopiston sosiaalityön professori vuodesta 1984. Urponen on tutkinut sosiaalipolitiikan teoriaa ja sosiaalipolitiikan historiallista kehitystä.WSOY:n Iso Tietosanakirja, osa 9 vuodelta 1997, s. 45 Hän jäi eläkkeelle lokakuun alussa 2008. Urponen on promovoitu Tallinnan yliopiston kunniatohtoriksi 1997 ja Klaipėdan yliopiston kunniatohtoriksi 2016. == Lähteet == Luokka:Suomalaiset yhteiskuntatieteilijät Luokka:Lapin yliopiston professorit Luokka:Vuonna 1943 syntyneet Luokka:Suomalaiset sosiaalipoliitikot Luokka:Elävät henkilöt
HIP Studiot

HIP Studiot on Pekka Ruuskan ja Ilkka Herkmanin vuonna 1995 perustama musiikkistudio, joka sijaitsee Helsingin Kruununhaassa. Sen painopiste on pop-, rock- ja jazzmusiikissa. Studiolla on vain kaksi vakituista työntekijää, sillä studiot ovat pääosin freelancer-käytössä.Genelec.fi – HIP Studiot Perustettaessaan joulukuussa 1995 studion ensimmäiset tilat olivat musiikkiliikkeen varastonperällä. Perinteikkäästä Millbrook-studiosta tuli osa HIP Studioita vuonna 1999.HIP Studiot – Etusivu HIP Studioilla ovat äänittäneet muun muassa Rajaton, Kwan, Maija Vilkkumaa, Mamba, Ismo Alanko, Zen Café ja Heikki Silvennoinen. == Lähteet == == Aiheesta muualla == * Kotisivu Luokka:Suomalaiset musiikkistudiot
Ile Kallio Big Rock Band

Ile Kallio Big Rock Band on suomalainen rock-yhtye, jonka Ile Kallio, Okko Laru ja Patrik Eriksson perustivat keväällä 2013http://www.ilekalliobigrockband.fi/biografia/ . Yhtyeen esikoisalbumi Shook Up! julkaistiin keväällä 2015.__NOTOC__ == Uusi kokoonpano == Yhtyeen nettisivujen mukaan vuosina 2013–2015 yhtyeessä tenorisaksofonia soittanut Panu Syrjänen, trumpettia Mikko Koponen sekä baritonisaksofonia soittava Markus Holkko eivät myöhemmin enää olleet mukana kokoonpanossa, vaan torvisektiosta vastasi tenorisaksofonia soittava Esa Niiva. IKBRB julkaisi toisen studioalbuminsa Right Now 2. syyskuuta 2016Levykauppa X: Right Now. Yhtyeen viimeisenä keikkana pidetään esiintymistä On The Rocks -ravintolassa 17. marraskuuta 2018. == Jäsenet == * Ile Kallio – kitara * Patrik Eriksson – laulu * Aleksi Kallio – rummut * Masa Maijanen – basso * Puke Kataja – koskettimet * Esa Niiva – tenorisaksofoni === Entiset jäsenet === * Panu Syrjänen – tenorisaksofoni (2013–2015) * Mikko Koponen – trumpetti (2013–2015) * Markus Holkko – baritonisaksofoni (2013-2015) *Okko Laru – rummut (2013–2017) == Diskografia == * * ==Lähteet== Luokka:Suomalaiset bluesyhtyeet Luokka:Suomalaiset rockyhtyeet
Pico Bolívar

Pico Bolívar on Venezuelan korkein vuori. Vuoren korkeus on 4 978 metriä merenpinnan yläpuolella. Vuori sijaitsee Méridan osavaltiossa maan luoteisosassa. Vuori on nimetty venezuelalaisen vallankumousjohtajan Simón Bolívarin mukaan. ==Lähteet== ==Aiheesta muualla== Luokka:Venezuelan vuoret
Philip Jackson (näyttelijä)

Philip Jackson (s. 18. kesäkuuta 1948) on brittiläinen näyttelijä. Hänet tunnetaan parhaiten ylikomisario Jappin roolista Agatha Christien menestysromaaneihin perustuvassa ITV:n televisiosarjassa Hercule Poirot (1989–2002, 2013) sekä apotti Hugon roolista Robin of Sherwood -sarjassa (1984–1986). 2000-luvulla Jackson on näytellyt päärooleja muun muassa komediasarjoissa Boomers, Raised by Wolves, Home Time ja Sugartown. Jackson on vierallut useissa tunnetuissa televisiosarjoissa kuten Coronation Street, A Touch of Frost, Foylen sota, Midsomerin murhat, Sydämen asialla, Pikku- Britannia, Ylämaan kettu, Vielä virtaa, Hiljainen todistaja, Cuckoo, Murha paratiisissa sekä Ryhmä Pullman. Hän on näytellyt myös elokuvissa Kapina nuorisovankilassa, Give My Regards to Broad Street, Brassed Off, Grow Your Own, Mike Bassett: England Manager sekä My Week with Marilyn. Jackson on naimisissa Sally Baxterin kanssa ja heillä on kaksi lasta, tytär Amy ja poika George. Luokka:Englantilaiset näyttelijät Luokka:Vuonna 1948 syntyneet Luokka:Elävät henkilöt
Pauline Moran

Pauline Moran (s. 26. elokuuta 1947 Blackpool, Lancashire, Englanti, Yhdistynyt kuningaskunta) on brittiläinen näyttelijä, juontaja ja astrologi. Hänet tunnetaan parhaiten neiti Lemonin roolista Agatha Christien menestysromaaneihin perustuvassa televisiosarjassa Hercule Poirot. == Lähteet == Luokka:Brittiläiset näyttelijät Luokka:Brittiläiset juontajat Luokka:Astrologit Luokka:Vuonna 1947 syntyneet Luokka:Elävät henkilöt
Teemu Karjalainen

Teemu Karjalainen (s. 29. toukokuuta 1995 Hämeenlinna) on suomalainen jääkiekkoilija, joka pelaa Mestis-joukkue Forssan Palloseurassa. Hän on pelipaikaltaan keskushyökkääjä. Karjalainen laukoo oikealta. == Ura == === Seuraura === Karjalainen on Hämeenlinnan Pallokerhon kasvatti. Hän toimi kaudella 2010–2011 seuran C-nuorten kapteenina. Kaudella 2011–2012 Karjalainen toimi HPK:n B-nuorten varakapteenina. Kaudella 2012–2013 hän nousi joukkueen kapteeniksi ja oli HPK:n paras syöttäjä ja neljänneksi paras pistemies tehoilla 6+31=37. Kaudella 2015–2016 Karjalainen nousi HPK:n SM- liigajoukkueeseen vakiokokoonpanon lähtijöiden ja loukkaantumisten myötä. Hän teki liigadebyyttinsä runkosarjan viidenneksi viimeisellä kierroksella 2. maaliskuuta 2016 Espoo Bluesia vastaan. Karjalainen merkittiin kolmella täydellä ketjulla otteluun lähteneen HPK:n ylimääräiseen ketjuun yhdessä Teemu Kaislehdon kanssa. Hän sai ottelussa jääaikaa 10.19 minuuttia. Karjalainen pelasi kauden aikana kaikkiaan neljä SM-liigaottelua ilman tehopisteitä. Kaudeksi 2016–2017 Karjalainen siirtyi vuoden mittaisella sopimuksella Suomi- sarjajoukkue Forssan Palloseuraan. Hän nousi joukkueen varakapteeniksi. Karjalaisen ensimmäinen kokonainen kausi miesten peleissä toi 31 runkosarjaottelussa tehot 9+23=32 ja yhdessä playoff-ottelussa yhden maalin. Kaudella 2017–2018 hän oli tehoilla 10+24=34 FPS:n toiseksi paras pistemies Jyri Waajakosken jälkeen. Karjalainen valittiin Suomi-sarjan tammikuun kuukauden pelaajaksi. Kaudeksi 2018–2019 hän siirtyi jatkamaan Suomi- sarjauraansa vuoden mittaisella sopimuksella JHT Kalajokeen. Karjalainen teki kaudeksi 2019–2020 sopimuksen FPS:n kanssa, mutta hänen sopimuksensa purettiin kuitenkin yhteisymmärryksessä ennen ensimmäistäkään ottelua, kun Karjalaisen harjoitteleminen ei ollut mahdollista työkiireiden vuoksi. Hän ei pelannut koko kauden aikana ja päätti jo lopettaa koko pelaajauransa. Lokakuussa 2020 Karjalainen palasi kuitenkin try-outille Mestikseen nostettuun FPS:ään, kun joukkue tarvitsi leveyttä sentteriosastolleen Olli Maansaaren jouduttua loppukaudeksi sivuun. Hän sai koejaksonsa päätteeksi loppukauden 2020–2021 kattavan jatkosopimuksen. === Maajoukkueura === Karjalainen on ollut Suomen alle 17-vuotiaiden maajoukkueen mukana. == Muuta == Karjalainen valmistui ylioppilaaksi Hämeenlinnan lyseon lukiosta keväällä 2014. == Tilastot == 2012–2013 HPK A-SM 1 1 0 1 0 – – – – – 2013–2014 HPK A-SM 27 6 17 23 4 3 0 0 0 0 2014–2015 HPK A-SM 10 0 11 11 2 – – – – – 2015–2016 HPK A-SM 27 6 15 21 2 3 0 1 1 2 HPK SM-liiga 4 0 0 0 0 – – – – – 2016–2017 FPS Suomi-sarja 31 9 23 32 2 1 1 0 1 0 2017–2018 JHT Suomi-sarja 26 10 24 34 0 1 0 0 0 0 2018–2019 JHT Suomi-sarja 26 15 13 28 4 5 1 2 3 0 2019–2020 ei pelannut 2020–2021 FPS Mestis 14 6 3 9 2 – – – – – 1 kausi yhteensä SM-liiga 4 0 0 0 0 – – – – – 1 kausi yhteensä Mestis 14 6 3 9 2 – – – – – 3 kautta yhteensä Suomi-sarja 83 34 60 94 6 7 2 2 4 0 == Lähteet == * * * === Viitteet === Luokka:Suomalaiset jääkiekkoilijat Luokka:Forssan Palloseuran pelaajat Luokka:Vuonna 1995 syntyneet Luokka:Elävät henkilöt
Gabriel Petrović

Gabriel Petrović (s. 25. toukokuuta 1984 Solna, Ruotsi) on ruotsalainen jalkapalloilija, joka edustaa Veikkausliigassa pelaavaa IFK Mariehamnia. Hän on pelipaikaltaan keskikenttäpelaaja. Petrovićillä on myös Bosnia ja Hertsegovinan kansalaisuus.Gabriel Petrović Transfermarkt-sivustolla Petrović aloitti ammattilaisuransa kotikaupunkinsa suurseurassa AIK:ssa vuonna 2002. Hän esiintyi yhteensä seitsemässä ottelussa ennen siirtymistään toiseen solnalaisseuraan, silloiseen FC Café Operaan, vuonna 2004. Petrović pelasi seurassa vain vuoden, ja palasi seuraavaksi kaudeksi takaisin AIK:hon. Tällä kertaa hän pelasi yhteensä 14 ottelussa, mutta myös visiitti AIK:hon jäi vain vuoden mittaiseksi. Kaudeksi 2006 Petrović suuntasi Suomeen ja Veikkausliigassa pelanneeseen IFK Mariehamniin. Hän pelasi kaudella yhteensä 23 ottelussa, mutta palasi seuraavaksi vuodeksi Ruotsiin ja entiseen seuraansa Café Operaan, jonka nimi oli tosin vaihtunut FC Väsby Unitediksi. Tällä kertaa Petrović oli seurassa kaksi kautta, minkä jälkeen hän siirtyi kaudeksi 2009 Allsvenskaniin nousseen IF Brommapojkarnan riveihin. Hän vietti seurassa yhteensä seitsemän kautta, kunnes joulukuussa 2015 edessä oli jälleen paluu yhteen entisistä seuroista. IFK Mariehamn julkisti tehneensä kaksivuotisen sopimuksen Petrovićin kanssa. ==Lähteet== Luokka:Ruotsalaiset jalkapalloilijat Luokka:Jalkapallon Suomen mestarit Luokka:Vuonna 1984 syntyneet Luokka:Elävät henkilöt
Pia Wurtzbach

Pia Alonzo Wurtzbach (s. 24. syyskuuta 1989 Stuttgart, Baden-Württemberg, Saksa) on saksalais-filippiiniläinen malli, näyttelijä ja missi. Hän on vuoden 2015 Miss Universum. Wurtzbach syntyi saksalaiselle isälle ja filippiiniläiselle äidille Länsi-Saksassa. Perhe muutti Filippiineille hänen ollessaan 5-vuotias. Hänen vanhempansa erosivat hänen ollessaan 11-vuotias ja hänestä tuli perheen elättäjä näyttelijän ja mallin töillä. Wurtzbach puhuu sujuvasti cebuanoa, englantia ja tagalogia sekä alkeellista saksaa. Osallistuttuaan kahtena aiempana vuotena samaan kilpailuun, Wurtzbach voitti Miss Filippiinit -kilpailun vuonna 2015. Hän edusti maataan Miss Universum -kilpailussa Las Vegasissa 20. joulukuuta 2015. Juontaja Steve Harvey julisti ensin virheellisesti Miss Kolumbia Ariadna Gutiérrezin voittajaksi, mutta palasi lavalle ja korjasi Wurtzbachin olevan oikea voittaja. Wurtzbach oli kolmas filippiiniläinen Miss Universum sitten Gloria Diazin voiton vuonna 1969 ja Margarita Moranin vuonna 1973. Wurtzbach seurusteli filippiiniläis- sveitsiläisen kilpa-ajajan Marlon Stöckingerin kanssa, kunnes he erosivat vuonna 2019. Vuonna 2020 hän ilmoitti seurustelevansa skotlantilaisen yrittäjän Jeremy Jaunceyn kanssa. He menivät naimisiin Seychelleillä 24. maaliskuuta 2023. == Lähteet == == Aiheesta muualla == * Luokka:Filippiiniläiset mallit Luokka:Filippiiniläiset näyttelijät Luokka:Miss Universum -kilpailun voittajat Luokka:Vuonna 1989 syntyneet Luokka:Elävät henkilöt
Jan Kralj

Jan Kralj (3. maaliskuuta 1995 Ljubljana) on slovenialainen lumilautailija. Kralj on osallistunut kerran olympialaisiin, kolmesti MM-kilpailuihin ja laskenut 16 maailmancupin osakilpailua. Kralj osallistui vuonna 2014 Sotšin talviolympialaisissa halfpipeen. Hän oli lopputuloksissa 29:s. Maailmancupin osakilpailuissa Kraljin paras sijoitus on 13:s sija joulukuulta 2013 Rukalta. == Lähteet == * * ===Viitteet=== Luokka: Slovenialaiset lumilautailijat Luokka: Vuonna 1995 syntyneet Luokka: Elävät henkilöt
Vuokraturva

Vuokraturva on vuokra-asuntojen välitystä ja asuntosijoittamisen palveluja tarjoava yritys. Vuokraturvaan kuuluva Myyntiturva myy asuntoja kiinteillä välityspalkkioilla. Vuokraturva kuuluu Timo Metsolan yritysryhmään. == Lähteet == *Yrityksen verkkosivusto === Viitteet === Luokka:Suomalaiset kiinteistönvälitysyritykset
ITC (yhtiö)

ITC Ltd on suuri intialainen, erityisesti tupakkateollisuuteen keskittynyt, nyttemmin kasvavasti monialainen holdingyhtiö. Yhtiön toiminta on jaettu neljään toimialueeseen: nopealiikkeiset kuluttajatuotteet, hotellit, paperi ja pakkaus sekä maatalousliiketoiminta. Nopealiikkeisiä kuluttajatuotteita ovat esimerkiksi tupakka, sikarit, leivonnaiset ja makeiset, paperikauppatuotteet ja pikaruoka. Maatalousliiketoimintaan kuuluu kaupankäyntiä esimerkiksi soijalla, mausteilla, kahvilla ja lehtitupakalla. Yhtiön kotipaikka on New Delhi. Yhtiön osake noteerataan Intian Mumbain molemmissa pörsseissä (BSE ja NSE). Maaliskuun 2016 alussa ITC Limited oli markkina-arvoltaan (261 403 crorea Intian rupiaa) Intian kolmanneksi suurin julkisesti noteerattu yhtiö. Yritys perustettiin 24. elokuuta 1910 nimellä Imperial Tobacco Company of India Ltd. Vuonna 1970 yhtiön nimeksi vaihdettiin India Tobacco Company Ltd ja vuonna 1974 I.T.C. Ltd. Yritysnimen pisteet saivat lähteä syyskuussa 2001. Koko toimintansa aikana yrityksen ydintuotteisiin ovat kuuluneet savukkeet ja lehtitupakka. Vuonna 1925 sai alkunsa pakkaus- ja painotuotteisiin liittyvä liiketoiminta, joka tuki savukekauppaa ja josta kehittyi Intian hienostunein pakkausalan osaaja. Hotellitoiminta käynnistyi vuonna 1975 Chennaista hankitun hotellin myötä. Wills Navy Cut back.JPG|Tupakkatuotteet ovat ICT-yhtiön päätuotteita. ITC-Grand-Chola-Chennai-2.JPG|ITC Grand Chola on suuri, ekosertifioitu viiden tähden hotelli Chennaissa. == Lähteet == ==Aiheesta muualla== *ITC flags off world’s largest green hotel (15.9.2012) (thehindubusinessline.com) * ITC secures LEED platinum rating for all its luxury hotels (19.7.2011) (economictimes.indiatimes.com) *ITC e-Choupal wins Stockholm Challenge Award (14.5.2006) (thehindubusinessline.com) *ITC Hotels (itchotels.in) Luokka:BSE Sensex Luokka:Monialayritykset Luokka:Intialaiset pörssiyhtiöt Luokka:New Delhi Luokka:Tupakkayhtiöt Luokka:Hotelliketjut Luokka:Holdingyhtiöt
Rok Marguč

Rok Marguč (s. 25. toukokuuta 1986 Celje, Slovenian ST, Jugoslavia) on slovenialainen lumilautailija ja maailmanmestari. Marguč voitti paripujottelun maailmanmestaruuden vuonna 2013 Stonehamissa. Lisäksi hänellä on MM-hopea vuodelta 2011 ja MM-pronssit vuosilta 2011 ja 2015. Olympialaisiin Marguč on osallistunut kahdesti, vuonna 2010 Vancouverissa ja vuonna 2014 Sotšissa. Vancouverissa hän oli parisuurpujottelussa 23:s. Sotšissa hän oli paripujottelun 12:s ja parisuurpujottelun viides. Marguč on voittanut urallaan yhden maailmancupin osakilpailun ja ollut kolmen parhaan joukossa kuudesti. Hän oli parisuurpujottelun maailmancupin kolmas kaudella 2012–2013. == Lähteet == * * === Viitteet === Luokka:Slovenialaiset lumilautailijat Luokka:Vuonna 1986 syntyneet Luokka:Elävät henkilöt
St. Andrew (1622)

St. Andrew oli Englannin kuninkaallisen laivaston vuonna 1622 vesillelaskettu 42-tykkinen toisen luokan linjalaiva. == Valmistus == Alus tilattiin helmikuussa 1622 Deptfordin telakalta, missä rakennustöistä vastasi Burrell. Se laskettiin vesille 1622.Winfield 2009 s. 22 == Palvelus == Alus otettiin palvelukseen 1623 Espanjan sotaretkeä varten päällikkönään lordi Morley. Vuonna 1660 aluksen aseistuksena oli 56 tykkiä. Alus haaksirikkoutui vuonna 1666. == Lähteet == * === Viitteet === Luokka:Kuninkaallisen laivaston toisen luokan linjalaivat
Triumph (1623)

Triumph oli Englannin kuninkaallisen laivaston vuonna 1623 vesillelaskettu 42-tykkinen toisen luokan linjalaiva. == Valmistus == Alus tilattiin 3. helmikuuta 1623 Deptfordin telakalta, jossa rakennustöistä vastasi William Burrell. Se laskettiin vesille vielä samana vuonna. Aluksen valmistuskustannukset olivat 10 142 puntaa.Winfield 2009 s. 23 == Palvelus == Alus otettiin palvelukseen 1625 Cadizin sotaretkea varten päällikkönään lordi Willoughby. La Rochellen edustalla vuonna 1627 aluksen päällikkyys oli Buckinghamin herttualla ja John Wattsilla. Vuosina 1636-1637 aluksen päällikkyys oli Northumberlandin jaarlilla ja William Rainborow'lla. Vuonna 1660 aluksen tykkien lukumäärä oli 64, mutta sitä lisättiin vielä vuonna 1666 72:een. Alus myytiin vuonna 1688. == Lähteet == * === Viitteet === Luokka:Kuninkaallisen laivaston toisen luokan linjalaivat